**NOTĂ INFORMATIVĂ**

la proiectul de lege pentru modificarea şi completarea unor acte legislative

(Codul penal și Codul contravențional)

|  |
| --- |
| **1. Numele iniţiatorului şi a autorului, precum şi a participanţilor la elaborarea proiectului** |
|  Proiectul de lege pentru modificarea și completarea unor acte legislative (Codul penal și Codul contravențional) a fost elaborat de către Ministerul Afacerilor Interne. |
| **2. Argumentarea necesităţii de reglementare** |
| Proiectul menționat *supra* a fost elaborat în scopul implementării prevederilor Protocolului Adiţional la Convenţia Consiliului Europei privind criminalitatea informatică, referitor la incriminarea actelor de natură rasistă şi xenofobă săvârșite prin intermediul sistemelor informatice, adoptat la Strasbourg la 28 ianuarie 2003, corespunzător prevederilor art. 11 alin. (2) al Legii nr. 595 din 24 septembrie 1999 privind tratatele internaționale ale Republicii Moldova.Procesul de implementare a tehnologiilor informaţionale în toate domeniile vieţii economice, sociale şi de altă natură a Republicii Moldova a determinat evoluţia fenomenului infracţional şi extinderea acestuia asupra spaţiului cibernetic. Astfel, în ultimii ani s-a atestat că reţelele de calculatoare şi informaţiile electronice sunt folosite tot mai frecvent în scopuri criminale, iar materialele ce ar putea constitui probe ale acestor infracţiuni sunt stocate şi transmise tot prin intermediul acestor reţele de către făptuitori. Luând în consideraţie aspiraţiile de integrare europeană şi rigorile statului de drept în raport cu ameninţările actuale la securitatea informaţională, procesul continuu de dezvoltare şi modernizare a tehnologiilor, consolidarea forţelor orientate la prevenirea şi combaterea fenomenului infracţional în acest domeniu a devenit o prioritate a procesului de guvernare.La 02 februarie 2009 Republica Moldova a ratificat Convenţia Consiliului Europei privind criminalitatea informatică, adoptată la Budapesta la 23 noiembrie 2001. Totodată, la 28 ianuarie 2003 de către Consiliul Europei a fost adoptat Protocolul Adiţional la Convenţie. În contextul ratificării Convenției invocate *supra*, de către Ministerul Afacerilor Interne se consideră oportună și ratificarea Protocolului Adițional la Convenție, fapt pentru care a elaborat un proiect de lege în acest sens. Mai mult ca atât, scopul Protocolului este de a realiza o uniune mai strânsă între membrii săi, amintind că toate fiinţele umane sunt născute libere şi egale în demnitate şi în drepturi, subliniind necesitatea garantării unei aplicări exhaustive şi eficiente a tuturor drepturilor omului, fără diferenţiere sau discriminare, astfel cum sunt stipulate în instrumentele europene şi în alte instrumente internaţionale. Amendamentele propuse la pct. 1, implicit completarea Codului penal cu art. 13414 , urmăresc explicarea unor termeni utilizați nemijlocit în Protocolul Adiţional la Convenţia Consiliului Europei privind criminalitatea informatică, referitor la incriminarea actelor de natură rasistă şi xenofobă săvârșite prin intermediul sistemelor informatice, cum ar fi ,,material rasist și xenofob”, imperativi la calificarea infracțiunilor și individualizarea pedepselor. În partea ce ţine de completarea propusă în pct. 2 din proiect, remarcăm că, aceasta presupune incriminarea ,,negării, minimalizării grosolane, aprobării sau justificării genocidului ori a infracțiunilor împotriva umanității”. Astfel că, componența de infracțiune este formulată pornind de la prevederile art. 6 paragraful 1 al Protocolului Adițional la Convenția Consiliului Europei privind criminalitatea informatică, referitor la incriminarea actelor de natură rasistă și xenofobă săvârșite prin intermediul sistemelor informatice. Latura obiectivă a infracțiunii se manifestă prin acțiunile orientate spre a incrimina distribuirea, vânzarea sau alte forme de punere la dispoziția publicului, inclusiv prin intermediul unui sistem informatic, a materialelor ce neagă, minimalizează în mod grosolan, aprobă ori justifică actele constitutive ale genocidului sau ale altor infracțiuni contra păcii și securității omenirii. Latura subiectivă se realizează prin intenție directă și prin existența unui scop bine determinat urmărit de făptuitor. Subiect al infracțiunii, propuse în proiectul de lege, poate fi orice persoană fizică responsabilă, care a atins vârsta de 16 ani. Concomitent, pedeapsa propusă în proiect este în raport cu fapta comisă și în corelare cu prevederile art. 64 și art. 70 din Codul penal. Corespunzător, completările propuse la art. 1551, urmăresc incriminarea amenințării bazată pe o motivație rasistă și xenofobă, inclusiv prin intermediul unui sistem informatic. Astfel că, componența de infracțiune este formulată pornind de la prevederile art. 4 paragraful 1 al Protocolului invocat. Latura obiectivă a infracțiunii se manifestă prin acțiunile orientate spre a incrimina amenințarea cu săvârșirea unei infracțiuni grave, a unor persoane pentru motivul apartenenței la un grup care se identifică prin rasă, culoare, ascendență, naționalitate ori origine etnică, precum și religie, dacă este folosit ca pretext pentru oricare dintre aceste motive, sau a unui grup de persoane care se distinge prin una dintre caracteristicile enunțate. Latura subiectivă se realizează prin intenție directă și prin existența unui scop bine determinat urmărit de făptuitor. Subiect al infracțiunii poate fi orice persoană fizică responsabilă, care a atins vârsta de 16 ani. Subsidiar, reieșind din amendamentele/completările enunțate supra, accentuăm imperativitatea amendării art. 346 din Codul penal (pct. 4 din proiect). Respectiv, dispoziția urmează a fi completată cu textul ,,distribuirea, vânzarea, sau alte forme de punere la dispoziția publicului, inclusiv prin intermediul unui sistem informatic, a materialelor rasiste și xenofobe”. În context, propunem majorarea pedepsei pecuniare prin substituirea cifrei ,,250”, cu cifra ,,500”, și în continuare după text. Concomitent, fapta contravențională propusă spre completarea Codului contravențional cu art. 691 (Art. II din proiect), transpune prevederile art. 5 paragraful 1 al Protocolului. Drept urmare, insultarea în public, inclusiv prin intermediul unui sistem informatic, a unei persoane pentru motivul apartenenţei la un grup care se identifică prin rasă, culoare, ascendenţă, religie, naţionalitate ori origine etnică, sau a unui grup de persoane care se distinge prin una dintre aceste caracteristici, va constitui contravenție și va fi sancționată corespunzător. De remarcat că, diferența dintre contravenția cuprinsă în art. 69 redacția în vigoare, și art. 691 din proiect, poate fi caracterizată astfel: în primul rând, în redacția în vigoare este sancționată injuria adusă în public sau în mass –media și nicidecum prin intermediul unui sistem informatic. În al doilea rând, această insultare are la bază apartenența persoanei insultate la un anumit grup, la o anumită rasă, culoare, ascendență, religie, naționalitate etc., fapt pentru care astfel de acțiuni comise la ora actuală rămân a fi nesancționate.  |
| **3. Scopul şi obiectivele urmărite prin adoptarea actului normativ** |
| În vederea consolidării rolului Republicii Moldova în procesul de realizare a unei politici penale interne în vederea prevenirii și combaterii criminalității informatice, pe segmentul incriminării actelor de natură rasistă și xenofobă prin intermediul sistemelor informatice, a fost înaintate amendamentele ce se impun a fi operate în Codul penal și Codul contravențional. Pe cale de consecință, tendințele acestui proiect se rezumă la completarea Codului penal cu noi articole, cum ar fi: „Art. 13414. Material rasist şi xenofob”; „Art. 1352. Negarea, minimalizarea grosolană, aprobarea sau justificarea genocidului ori a infracţiunilor împotriva umanităţii”; „Art. 1551. Ameninţarea bazată pe o motivaţie rasistă şi xenofobă” și totodată modificarea redacției actuale a art. 346 din Codul penal.Analogic, se propune completarea Codului contravențional cu un nou articol: „Art. 691. Insulta având la bază o motivaţie rasistă sau xenofobă”. |
| **4. Prezentarea succintă a concluziilor identificate în raportul de fundamentare a necesităţii de reglementare** |
| În lumina celor expuse, în scopul asigurării securității informaționale, precum și a prevenirii și combaterii criminalității informaționale, implicit, incriminarea actelor de natură rasistă și xenofobă săvârșite prin intermediul sistemelor informatice, se consideră oportună aprobarea proiectului hotărârii Guvernului cu privire la aprobarea proiectului de lege pentru modificarea și completarea unor acte legislative (Codul penal și Codul contravențional). |
| **5. Descrierea constatărilor expertizei anticorupţie** |
| Proiectul urmează a fi expediat Centrului Național Anticorupție pentru expertiză în rezultatul coordonării cu instituțiile interesate. |
| **6. Rezultatele expertizei juridice** |
| Se va completa în rezultatul efectuării expertizei juridice de către Ministerul Justiției.  |
| **7. Respectarea transparenţei în procesul decizional**  |
| Proiectul de lege pentru modificarea şi completarea unor acte legislative (Codul penal și Codul contravențional) este plasat pe pagina oficială a Ministerului Afacerilor Interne www.mai.gov.md, la directoriul Transparenţa, secţiunea Consultări publice și pe portalul [www.particip.gov.md](http://www.particip.gov.md).  |
| **9. Fundamentarea economico-financiară** |
| Implementarea amendamentelor propuse nu implică cheltuieli financiare şi alocarea mijloacelor financiare suplimentare. |

**Ministru Alexandru JIZDAN**